સવારથી જ વાવોલમાં સજ્જડ બંધ હતો. આ ઉપરાંત માણાવદરમાં પણ સજ્જડ બંધ જોવા મળ્યો હતો. ભાવનગર-અમદાવાદ માર્ગ પીપળી નજીક રોકી દેવામાં આવ્યો હતો. જેના કારણે વાહનોની લાંબી લાઈન લાગી હતી. જોકે, તકેદારીના ભાગરૂપે પોલીસનો મોટો કાફલો ઘટના સ્થળે પહોંચી ગયો હતો. ઉત્તર ગુજરાતમાં એસટીની બસ સેવા બંધ કરી દેવામાં આવી છે. મુસાફરો અને બસની સલામતીને ધ્યાનમાં રાખીને એસટી વિભાગે બસો બંધ રાખવાનો નિર્ણય કર્યો હતો. તેથી ઉત્તર ગુજરાતના મહેસાણા, પાલનપુર અને હિંમતનગરની બંને તરફની બસ સેવાઓ બંધ કરી દેવામાં આવી છે.